|  |
| --- |
| **Projektas** |
| Pagėgių savivaldybės taryba **sprendimas**  **dėl pagėgių savivaldybės 2018 metų biudžeto vykdymo atAskaitų rinkinio patvirtinimo** |
| 2019 m. rugsėjo 12 d. Nr. T1-170 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos viešojo sektoriaus atskaitomybės įstatymo 29 straipsniu, Lietuvos Respublikos biudžeto sandaros įstatymo 35 straipsnio 4 dalimi ir 36 straipsnio 3 dalimi, atsižvelgdama į Pagėgių savivaldybės kontrolieriaus 2019 m. liepos 12 d. išvadą Nr. K3-AI6 „Dėl Pagėgių savivaldybės 2018 metų biudžeto vykdymo ataskaitų rinkinio, biudžeto vykdymo, lėšų ir turto naudojimo“, Pagėgių savivaldybės taryba n u s p r e n d ž i a:

1. Patvirtinti Pagėgių savivaldybės 2018 metų biudžeto vykdymo ataskaitų rinkinį:

1.1. Pagėgių savivaldybės 2018 metų biudžeto pajamų ir išlaidų plano vykdymo ataskaitą (1 priedas);

1.2. Pagėgių savivaldybės 2018 metų biudžeto asignavimų vykdymo ataskaitą (2 priedas).

2. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

SUDERINTA:

Administracijos direktorė Jūratė Mažutienė

Dokumentų valdymo ir teisės skyriaus

vyriausiasis specialistas Valdas Vytuvis

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė Rūta Fridrikienė,

Finansų skyriaus vedėja

***2018 METŲ PAGĖGIŲ SAVIVALDYBĖS BIUDŽETO VYKDYMO ATASKAITŲ RINKINIO PATVIRTINIMO***

***AIŠKINAMASIS RAŠTAS***

***2019 m. rugsėjo 12 d.***

1. ***Parengto projekto tikslai ir uždaviniai :****Teikiamo projekto tikslas – 2018 metų savivaldybės biudžeto pajamų ir asignavimų vykdymo ataskaitų patvirtinimas. Biudžeto lėšų panaudojimas įstatymų priskirtoms funkcijoms ir savivaldybėms įstatymų perduotoms valstybės funkcijoms atlikti pagal patvirtintas programas.*
2. ***Kaip šiuo metu yra sureguliuoti projekte aptarti klausimai:*** *Savivaldybės biudžeto vykdymo ataskaita sudaryta pagal savivaldybės biudžeto asignavimų valdytojų pateiktas biudžeto išlaidų sąmatų vykdymo ataskaitas ir pateikta Lietuvos Respublikos Finansų ministerijai.*
3. ***Kokių teigiamų rezultatų laukiama:***
4. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** *Neigiamų pasekmių nenumatoma****.***
5. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.*** *Priėmus sprendimą nereikės keisti jokių galiojančių aktų.*
6. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***
7. ***Ar reikalinga atlikti sprendimo projekto antikorupcinį vertinimą:*** *Taip****.***
8. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi).***
9. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** *Gauta Savivaldybės kontrolieriaus išvada ,,Dėl Pagėgių savivaldybės 2018 metų biudžeto vykdymo ataskaitų rinkinio, biudžeto vykdymo, lėšų ir turto naudojimo“.*
10. ***Projekto rengėjas ar rengėjų grupė .****Finansų skyriaus vedėja –Rūta Fridrikienė****.***
11. ***Kiti, rengėjo nuomone, reikalingi pagrindimai ir paaiškinimai.***

*2018 metų Pagėgių savivaldybės patikslintas biudžeto pajamų planas – 11454,2 tūkst. eurų, finansinių įsipareigojimų prisiėmimo pajamos – 216,0 tūkst. eurų. Pajamų įvykdymas – 11237,1 tūkst. eurų, finansinių įsipareigojimų prisiėmimo pajamos- 260,9 tūkst. eurų ( iš jų - 68,9 tūkst. eurų prisiimtų 2017 metais finansinių įsipareigojimų likutis). 2018 metų biudžeto asignavimai patvirtinti su laisvu apyvartinių lėšų likučiu – 166,8 tūkst. eurų, kurie panaudoti asignavimų valdytojų kreditiniams įsiskolinimams dengti – 147,7 tūkst. eurų, 19,1 tūkst. eurų tikslinių lėšų likutis, iš jų: 3,6 tūkst. eurų aplinkos apsaugos programos lėšos, 15,5 tūkst. eurų materialiojo ir nematerialiojo turto realizavimo pajamos. 2018 metų biudžeto visų pajamų planas be paskolų įvykdytas 98,1 proc. Dotacijos sudaro gautų pajamų dalį – 45,1 procentus viso biudžeto: tai lėšos valstybinėms funkcijoms atlikti – 1060,0 tūkst. eurų, mokinio krepšelio lėšos – 1771,4 tūkst. eurų , kita tikslinė dotacija - 265,0 tūkst. eurų, iš jų: (perduotoms iš apskričių įstaigoms išlaikyti) – 44,6 tūkst. eurų, kelių priežiūros programos lėšos - 206,7 tūkst. eurų, lėšos švietimo optimizavimo programai – 13,7 tūkst. eurų; patvirtintos savivaldybės biudžete gautos dotacijos iš Europos sąjungos, kitos tarptautinės finansinės paramos ir bendrojo finansavimo lėšų einamiesiems tikslams - 323,7 tūkst. eurų. Dotacijų iš kitų valdžios sektoriaus subjektų turtui įsigyti numatytiems projektams finansuoti buvo gauta – 1644,8 tūkst. eurų, iš jų: lėšos kelių priežiūros programai finansuoti – 349,7 tūkst. eurų, dotacijos (subsidijos) gautos investiciniams projektams vykdyti - 163,2 tūkst. eurų, VIP lėšos Pagėgių savivaldybės polderių sistemos rekonstravimui - 420,0 tūkst. eurų, patvirtintos dotacijos savivaldybėms iš Europos Sąjungos, kitos tarptautinės finansinės paramos ir bendrojo finansavimo lėšų turtui įsigyti - 711,9 tūkst. eurų. 2018 metais patvirtinta biudžete kompensacinių lėšų Europos Sąjungos finansinės paramos gauta už praėjusius 2017 metus – 8,3 tūkst. eurų.*

*Į valstybės biudžetą 2018 metų gruodžio buvo grąžinta nepanaudotų lėšų 11,2 tūkst. eurų specialiosios tikslinės dotacijos, iš jų: LR Socialinės ir darbo ministerijos socialinių paslaugų priežiūros departamentui pagal priemonę „Pervesti lėšas socialinėms išmokoms ir kompensacijoms skaičiuoti ir mokėti“- 9,9 tūkst. eurų (nepanaudotos lėšos paramai mirties atveju) , LR Žemės ūkio ministerijai - 1,3 tūkst. eurų. LR Socialinių paslaugų priežiūros departamentui prie socialinės apsaugos ir darbo ministerijos 2018 m. liepos mėn. buvo grąžintos nepanaudotos lėšos priemonei „Pervesti lėšas socialinei vaikų teisių apsaugai“- 2,0 tūkst. eurų.*

*2018 metų Pagėgių savivaldybės patikslintas biudžeto išlaidų planas – 11906,1 tūkst. eurų, įvykdytas 11532,4 tūkst. eurų, tame tarpe ilgalaikių paskolų - 260,9 tūkst. eurų.*

*Didžiausia išlaidų dalis 27 procentai tenka švietimo įstaigoms, socialinei apsaugai – 17 procentų visų išlaidų, bendrosioms valstybės paslaugoms – 17 procentų.*

*Piniginių lėšų likutis 2018 m. gruodžio 31 d. su užbaigiamosiomis apyvartomis sudaro 132,4 tūkst. eurų, iš jų kasos apyvartos lėšas sudaro: aplinkos apsaugos programos lėšų likutis – 9,7 tūkst. eurų, materialiojo turto realizavimo pajamų likutis – 11,7 tūkst. eurų, valstybės biudžeto dotacija- 5,7 tūkst. eurų, apyvartos lėšos – 105,3 tūkst. eurų. AB Ūkio banke likę užšalusių biudžeto lėšų – 322,1 tūkst. eurų, iš jų iždo sąskaitose likę užšalę lėšų – 275,8 tūkst. eurų, administracijos sąskaitose – 46,3 tūkst. eurų.*

*Mokėtinų sumų likutis 2018 m. gruodžio 31 d. 2482,6 tūkst. eurų : tame tarpe 224,8 tūkst. eurų - darbo užmokestis ir socialinio draudimo įmokos, prekių ir paslaugų pirkimui - 66,5 tūkst. eurų. Negrąžintų paskolų likutis – 1970,5 tūkst. eurų, Pagėgių savivaldybės Socialinių paslaugų centro įsiskolinimo likutis Turto bankui – 168 tūkst. eurų.. Didesnis kaip 45 dienos praleistas terminas mokėtinų sumų sudaro 10,4 tūkst. eurų, iš jų: UAB „Eurobiuras“ įsiskolinimas – 0,9 tūkst. eurų ( už prekes ir paslaugas), UAB „Nevda“- 3,4 tūkst. eurų (už informacines ir kitas paslaugas), UAB „Lavirga“- 1,2 tūkst. eurų( už kitas prekes ir paslaugas), UAB „Autokeda“- 0,8 tūkst. eurų (transporto paslaugos).*

*Dėl neproporcingai sumažinto valstybės tarnautojų darbo užmokesčio 2019 metais mokėtina suma – 19,5 tūkst. eurų.*

*Finansų skyriaus vedėja Rūta Fridrikienė*